**LĒMUMS**

Liepājā

|  |  |
| --- | --- |
| 2021.gada 14.oktobrī | Nr.390/12  (prot. Nr.12, 19.§) |

Par grozījumu 2004.gada 2.septembra

lēmumā Nr.398 "Par zemesgabalu

DARBNĪCU IELĀ 19"

Liepājas pilsētas pašvaldība ir iznomājusi [..] zemesgabalu Darbnīcu ielā 19 individuālās dzīvojamās ēkas būvniecībai. Ņemot vērā, ka [..] nomnieks līdz līgumā noteiktajam termiņam nepaspēs ēku nodot ekspluatācijā un lūdz pagarināt ekspluatācijā nodošanas termiņu. Pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, likuma "Par valsts un pašvaldību finanšu līdzekļu un mantas izšķērdēšanas novēršanu" 6.1 panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu un 22.panta otro daļu, izskatot [..] 2021.gada 16.septembra iesniegumu, Liepājas pilsētas domes 2004.gada 2.septembra lēmumu Nr.398 "Par zemesgabalu DARBNĪCU IELĀ 19", zemes nomas līgumu, kas 2004.gada 1.decembrī noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 27.septembra priekšlikumu (sēdes protokols Nr.12) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 7.oktobra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Izdarīt Liepājas pilsētas domes 2004.gada 2.septembra lēmumā Nr.398 "Par zemesgabalu DARBNĪCU IELĀ 19" grozījumu un izteikt 2.punktu šādā redakcijā:

"2. Nomniekam līdz 2025.gada 1.decembrim pabeigt individuālās dzīvojamās ēkas būvniecību un nodot to ekspluatācijā.".

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot grozījumu 2004.gada 1.decembrī noslēgtajā zemes nomas līgumā par zemesgabala Darbnīcu ielā 19, Liepājā (kadastra Nr.1700 012 0694), iznomāšanu.

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu.

4. Gadījumā, ja [..] vainas dēļ grozījums 2004.gada 1.decembrī noslēgtajā zemes nomas līgumā par zemesgabala Darbnīcu ielā 19 nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |